stanford-oval/wikipedia huggingface dataset:
จักรภพ เพ็ญแข
การเมือง

ดร.จักรภพ เพ็ญแข ได้รับการแต่งตั้งเป็นโฆษกประจำสำนักนายกรัฐมนตรีในรัฐบาลดร.ทักษิณ ชินวัตร ต่อมาไม่นาน ก็ลงสมัครรับเลือกตั้งเป็นสมาชิกสภาผู้แทนราษฎร ในนามพรรคไทยรักไทย แต่ไม่ได้รับเลือกถึง 2 ครั้ง โดยครั้งแรก การเลือกตั้งทั่วไป พ.ศ. 2548 จักรภพลงเลือกตั้งที่กรุงเทพฯ เขต 30 แทนจักรพันธุ์ ยมจินดา แพ้ผู้สมัครจากพรรคประชาธิปัตย์ คือ องอาจ คล้ามไพบูลย์ ต่อมาครั้งที่สองใน การเลือกตั้งทั่วไป 2 เมษายน 2549 จักรภพเป็นผู้สมัครเพียงคนเดียวในเขต 5 กรุงเทพมหานคร แต่ไม่ได้รับเลือกตั้ง เพราะได้คะแนนไม่ถึง 20% โดยที่มีผู้ไม่ลงคะแนนถึง 55,141 คะแนน  อย่างไรก็ตาม ต่อมา จักรภพได้รับแต่งตั้งเป็นรองเลขาธิการนายกรัฐมนตรี ในรัฐบาลทักษิณ 2
หลังจากคดียุบพรรคการเมือง พ.ศ. 2549 จักรภพ พร้อมด้วยกลุ่มผู้บริหารสถานีโทรทัศน์พีทีวี และองค์กรต่อต้านเผด็จการ เป็นแกนนำจัดเวทีปราศรัยต่อต้านคณะมนตรีความมั่นคงแห่งชาติ (คมช.) และรัฐบาล พล.อ.สุรยุทธ์ จุลานนท์ ขึ้นที่ท้องสนามหลวง ใช้ชื่อว่า “แนวร่วมประชาธิปไตยขับไล่เผด็จการ” (นปก.)
หลังพรรคพลังประชาชนชนะการเลือกตั้งในปี 2550 โดยมีสมัคร สุนทรเวชเป็นนายกรัฐมนตรี เมื่อวันที่ 6 กุมภาพันธ์ พ.ศ. 2551 มีพระบรมราชโองการโปรดเกล้าฯ ให้จักรภพดำรงตำแหน่งรัฐมนตรีประจำสำนักนายกรัฐมนตรี มีหน้าที่กำกับดูแลสื่อมวลชนภาครัฐ ในวันที่ 1 เมษายน ปีเดียวกัน จักรภพ เป็นประธานในการเปลี่ยนแปลงสถานีวิทยุโทรทัศน์แห่งประเทศไทย ช่อง 11 เป็น สถานีวิทยุโทรทัศน์แห่งประเทศไทย (เอ็นบีที)
ต่อมาเมื่อมีรัฐประหารในประเทศไทย พ.ศ. 2557 เมื่อวันที่ 22 พฤษภาคม พ.ศ. 2557 คณะรักษาความสงบแห่งชาติออกคำสั่งที่ 49/2557 เรียกให้จักรภพไปรายงานตัว แต่เขามิได้ไปตามคำสั่งดังกล่าว ศาลทหารจึงออกหมายข้อหาฝ่าฝืนการไปรายงานตัว ในวันที่ 23 มิถุนายน พ.ศ. 2558 1 หมายจับ  และวันที่ 28 มิถุนายน พ.ศ. 2558 1 หมายจับ ข้อหามีอาวุธสงครามไว้ในครอบครอง รวมแล้วเขาถูกศาลทหารออกหมายจับ 2 หมายจับ และในวันที่ 7 ธันวาคม พ.ศ. 2560 ศาลอาญาได้ออกหมายจับ เลขที่ 2692/60 ใน ข้อหาร่วมกันมีอาวุธ เครื่องกระสุนปืนและวัตถุระเบิด ที่นายทะเบียนไม่สามารถออกใบอนุญาตให้ได้ ไว้ในครอบครองโดยผิดกฎหมายและเป็นอั้งยี่
ล่าสุด 27 มี.ค. 2567 จักรภพ เพ็ญแข ประกาศเตรียมกลับประเทศไทยหลังลี้ภัยทางการเมืองกว่า 10 ปี เผยต้องการกลับมารับใช้ชาติ
ข้อวิพากษ์วิจารณ์ > ปาฐกถาเรื่องระบบอุปถัมภ์ในประเทศไทย

จักรภพถูกตั้งข้อสงสัยถึงทัศนคติเกี่ยวกับสังคมไทย สืบเนื่องจากการปาฐกถาเป็นภาษาอังกฤษในหัวข้อเรื่อง “ระบบอุปถัมภ์ ในฐานะที่เป็นอุปสรรคขัดขวางความเป็นประชาธิปไตย” เมื่อวันที่ 29 สิงหาคม พ.ศ. 2550 ที่สโมสรผู้สื่อข่าวต่างประเทศประจำประเทศไทย (เอฟซีซีที) หลังจากที่เขาถูกจับกุมบริเวณหน้าบ้านสี่เสาเทเวศร์ และการบรรยายเป็นภาษาไทยต่อเครือข่ายคนรักทักษิณที่นครลอสแอนเจลิส สหรัฐอเมริกา เมื่อวันที่ 10 พฤศจิกายน ปีเดียวกัน ดูคลิปวันที่ 10 พฤศจิกายน
จากกรณีดังกล่าว พ.ต.ท. วัฒนศักดิ์ มุ่งกิจการดี พนักงานสืบสวน สถานีตำรวจนครบาลบางมด แจ้งความต่อกองปราบปรามว่า เนื้อหาการปาฐกถาของจักรภพเป็นการหมิ่นพระบรมเดชานุภาพ
นอกจากนี้ อภิสิทธิ์ เวชชาชีวะ ผู้นำฝ่ายค้านในสภาผู้แทนราษฎร หัวหน้าพรรคประชาธิปัตย์ ได้ทำหนังสือถึงสมัคร สุนทรเวช นายกรัฐมนตรี เพื่อขอให้พิจารณาเนื้อหาของคำกล่าวทั้งสองครั้ง โดยเห็นว่าเป็นทัศนคติที่เป็นอันตรายต่อระบบการปกครอง พร้อมกับเรียกร้องให้สมัครพิจารณาปลดนายจักรภพออกจากตำแหน่งรัฐมนตรีประจำสำนักนายกรัฐมนตรี
ทั้งนี้ มีการเผยแพร่โดยเอฟซีซีที ขายดีวีดีแผ่นละ 600 บาท และการแปลรายละเอียดคำบรรยายเป็นภาษาไทยออกไปอย่างกว้างขวางในแวดวงข้าราชการพลเรือน ตำรวจ และทหาร โดยเชื่อว่ามีภรรยาของนายทหารคนหนึ่งเป็นผู้เผยแพร่ ระหว่างนั้น จักรภพได้ให้สัมภาษณ์ว่าคำแปลที่ออกมาคลาดเคลื่อนจากความเป็นจริง ตนมิได้มีเจตนาเช่นนั้น รวมทั้งยืนยันในความจงรักภักดีและความบริสุทธิ์ใจของตนเอง ต่อมาในช่วงระหว่างวันที่ 21-23 พฤษภาคม จักรภพมิได้เข้ามาปฏิบัติภารกิจที่ทำเนียบรัฐบาล โดยมิได้แจ้งลาราชการ
แต่ทั้งนี้ ในวันที่ 22 พฤษภาคม ณัฐวุฒิ ใสยเกื้อ รองโฆษกประจำสำนักนายกรัฐมนตรี อดีตแกนนำ นปก. แถลงข่าวที่ศูนย์แถลงข่าวรัฐบาล ตึกนารีสโมสร ว่าจักรภพจะเปิดแถลงข่าวในวันที่ 26 พฤษภาคม เวลา 14.00 น. เพื่อชี้แจงถึงคำปาฐกถาและคำบรรยายต่าง ๆ ที่เป็นปัญหาทั้งหมด พร้อมเปิดให้สื่อมวลชนสอบถามประเด็นที่สงสัยทุกเรื่องด้วย ต่อมา ค่ำวันที่ 23 พฤษภาคม จักรภพปรากฏตัวในงานฉลองวันเกิดครบรอบ 60 ปี ของวีระ มุสิกพงศ์ อดีตประธาน นปก. พร้อมให้สัมภาษณ์ผู้สื่อข่าว ยืนยันการแถลงข่าวในวันที่ 26 พฤษภาคม ที่ศูนย์แถลงข่าวรัฐบาล ตึกนารีสโมสร ทำเนียบรัฐบาล พร้อมให้รอฟังการตัดสินใจถึงอนาคตทางการเมืองของตน
วันที่ 26 พฤษภาคม จักรภพแถลงว่ามีการแปลบิดเบือน และขอลากิจ 7 วัน แต่ไม่ลาออกจากรัฐมนตรี ขอให้สังคมตัดสินจากเอกสารคำแปลที่แจก ต่อมาวันที่ 29 พฤษภาคม คณะกรรมการสอบสวนแถลงที่กองบัญชาการตำรวจสอบสวนกลางว่า คดีที่จักรภพถูกกล่าวหาว่าหมิ่นพระบรมเดชานุภาพ ได้ประชุมสรุปความเห็นเบื้องต้นว่า จักรภพมีพฤติกรรมความผิดตามกฎหมายอาญา มาตรา 112
วันที่ 30 พฤษภาคม 2551 เวลา 12.10 น. จักรภพ ประกาศลาออกจากตำแหน่งรัฐมนตรีประจำสำนักนายกรัฐมนตรี เพื่อให้รัฐบาลมีความเข้มแข็งต่อไป
ข้อวิพากษ์วิจารณ์ > นโยบายกับสื่อมวลชนภาครัฐ

เมื่อวันที่ 21 พฤษภาคม พ.ศ. 2551 สาทิตย์ วงศ์หนองเตย ประธานคณะกรรมการประสานงานพรรคร่วมฝ่ายค้าน (วิปฝ่ายค้าน) พร้อมด้วยสมาชิกพรรคประชาธิปัตย์ ได้ยื่นหนังสือต่อประธานวุฒิสภา เพื่อให้ส่งเรื่องต่อไปยังคณะกรรมการป้องกันและปราบปรามการทุจริตแห่งชาติ (ป.ป.ช.) กล่าวหาว่าจักรภพกระทำการส่อไปในทางจงใจใช้อำนาจหน้าที่ขัดต่อกฎหมายและบทบัญญัติแห่งรัฐธรรมนูญ รวมถึงอาจเข้าข่ายมีการแทรกแซงสื่อ รายละเอียดของข้อกล่าวหาดังกล่าว มีดังนี้
กรณีการกำกับดูแลสถานีโทรทัศน์เอ็นบีที ซึ่งเชื่อว่ามีความไม่โปร่งใสในขั้นตอนการดำเนินการของกรมประชาสัมพันธ์ ในการจัดหาและจัดจ้างบริษัทคู่สัญญา และการทำสัญญากับบริษัท ดิจิตอล มีเดีย โฮลดิ้ง จำกัด ที่เชื่อว่าเป็นการเอื้อประโยชน์ซึ่งกันและกัน
กรณีการเปิดโอกาสให้วิทยุชุมชนเข้าแสดงตัว ที่เชื่อว่ามีการยื่นข้อเสนอต่อผู้ประกอบการ ให้ยอมรับเงื่อนไขในการเป็นเครือข่ายของรัฐบาล ในการนำเสนอข่าวสารเพื่อแลกกับการละเว้นดำเนินคดี
กรณีการแต่งตั้งคณะกรรมการกิจการวิทยุกระจายเสียงวิทยุโทรทัศน์และกิจการโทรคมนาคมแห่งชาติ ซึ่งเชื่อว่ามีการสกัดกั้นให้การแต่งตั้ง กสทช.เป็นไปอย่างล่าช้า เพื่อให้เอื้ออำนวยต่อการใช้อำนาจหน้าที่ เข้าแทรกแซงการทำงานสื่อมวลชนได้ต่อไป โดยระหว่างนี้ก็เชื่อว่ามีการเข้าแทรกแซงการปฏิบัติหน้าที่ของ คณะกรรมการกิจการโทรคมนาคมแห่งชาติ (กทช.) ที่กำกับดูแลคลื่นความถี่วิทยุโทรทัศน์อยู่ในขณะนี้ด้วย
กรณีการให้นโยบายกับกรมประชาสัมพันธ์ โดยให้ออกระเบียบห้ามมิให้สื่อมวลชนของรัฐสนับสนุนการทำรัฐประหาร ไม่อนุญาตให้ผู้ปฏิบัติงานแสดงท่าทีสนับสนุนรัฐประหารผ่านสื่อมวลชนของรัฐ ทั้งทางตรงและทางอ้อม ตลอดจนการนำสถานีวิทยุกระจายเสียงแห่งประเทศไทยกลับมาดำเนินการเอง เช่นเดียวกับที่ บริษัท อสมท จำกัด (มหาชน) เคยดำเนินการกับสถานีวิทยุ อสมท โมเดิร์น เรดิโอมาแล้ว แต่ในครั้งนั้นกลับไม่มีผู้ใดคัดค้านแต่อย่างใด
กรณีการดำเนินการกับผู้ดำเนินรายการวิทยุ ที่เชื่อว่ามีการสั่งให้สถานีวิทยุวิสดอมเรดิโอ เอฟ.เอ็ม.105 เมกกะเฮิร์ทซ ถอดนายเจิมศักดิ์ ปิ่นทอง ออกจากการเป็นผู้ดำเนินรายการ ซึ่งนำเสนอบทความวิพากษ์วิจารณ์รัฐบาลและนายกรัฐมนตรี ข้อเท็จจริงที่เกิดขึ้น คือ นายจักรภพแสดงความจำนงว่าจะไม่ต่อสัญญาให้กับบริษัท ฟาติมา บรอดคาสติ้ง อินเตอร์เนชั่นแนล จำกัด ซึ่งได้รับสัมปทานจากกรมประชาสัมพันธ์และเป็นเจ้าของรายการที่นายเจิมศักดิ์จัดอยู่ นายเจิมศักดิ์จึงยอมลาออกจากการเป็นผู้ดำเนินรายการ เนื่องจากเข้าใจว่านายจักรภพเล็งมาที่ตน มากกว่าบริษัทฟาติมาฯ
ผลงาน > รายการโทรทัศน์

โลก 360 องศา
สำรวจโลก
อรุณรุ่งที่เมืองไทย
เวลาโลก
ผลงาน > หนังสือเล่ม

สงครามสุดท้าย? เมื่อมหาอำนาจจัดระเบียบโลก. กรุงเทพฯ : เมืองโบราณ, 2544. ISBN 978-974-7381-98-6
ในทีวีไม่มีเทวดา (นะครับ). กรุงเทพฯ : สีดา, 2545. ISBN 978-974-7727-43-2
100 ความเชื่อ 100 ความจริง. กรุงเทพฯ : สารคดี, 2546. ISBN 978-974-484-030-1
พันธมิตรหรือพันธมาร. กรุงเทพฯ : ผู้จัดการ, 2546. ISBN 978-974-91468-8-0
ขอบฟ้าที่ตาเห็น. กรุงเทพฯ : ดีเอ็มจี, 2547. ISBN 978-974-91545-4-0
ชำเราชาวอิรัก. กรุงเทพฯ : Openbooks, 2547. ISBN 978-974-92602-5-8
ทะเลทรายกับสายหมอก. กรุงเทพฯ : ดีเอ็มจี, 2547. ISBN 978-974-92486-4-5
โลก...สุขกับโศก มิได้สิ้นอย่าสงสัย. กรุงเทพฯ : ดีเอ็มจี, 2548. ISBN 978-974-92883-1-3
สยามตามหาเพื่อน. กรุงเทพฯ : ดีเอ็มจี, 2548. ISBN 978-974-93257-1-1
หยดเลือดในทะเลทราย. กรุงเทพฯ : ดอกหญ้ากรุ๊ป, 2549. ISBN 978-974-94525-6-1
โลกทั้งใบให้ไทยเมืองเดียว. กรุงเทพฯ : ตกผลึก, 2550. ISBN 978-974-09-2414-2
ประชาธิปไตยในกรงขัง. กรุงเทพฯ : เพื่อนพ้องน้องพี่, 2550.
กลอนผ่านกระจก
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2551 –  เหรียญลูกเสือสดุดี ชั้นที่ 1
พรรคประชาชาติ (พ.ศ. 2561)

สำหรับความหมายอื่น ดูที่ พรรคประชาชาติ
| พรรคประชาชาติ  |
| --- | --- |

ชื่อมลายู: Parti Ummah/ڤرتي امة
ผู้ก่อตั้ง: กลุ่มวาดะห์
หัวหน้า: ทวี สอดส่อง
รองหัวหน้า: วรวิทย์ บารู   อนุรุต กฤษณะการะเกตุ   ปราโมทย์ แหล่ทองคำ   วรวีร์ มะกูดี   สมบูรณ์ ม่วงกล่ำ   วิทยา พานิชพงศ์   อับดุลอายี สาแม็ง   กูเฮง ยาวอหะซัน   สมมุติ เบ็ญจลักษณ์   ยู่สิน จินตภากร   สุธีรพันธ์ สุขวุฒิชัย
เลขาธิการ: ซูการ์โน มะทา
รองเลขาธิการ: พิสุทธิ์ อังจันทร์เพ็ญ   ธนาวิทย์ ไชยานุพงศ์   มังโสด หมะเต๊ะ   มูฮัมมัด ยูโซะ
เหรัญญิก: ว่าง
นายทะเบียนสมาชิก: ว่าง
โฆษก: กมลศักดิ์ ลีวาเมาะ
รองโฆษก: สุไลมาน บือแนปีแน   ต่วนอิสกันดาร์ ดาโต๊ะมูลียอ   รอมือละห์ แซเยะ
คำขวัญ: ชาติของประชาชน บนฐานสังคมพหุวัฒนธรรม
ก่อตั้ง: 31 ตุลาคม พ.ศ. 2561 (6 ปี)
แยกจาก: พรรคเพื่อไทย   พรรคมาตุภูมิ
ก่อนหน้า: กลุ่มวาดะห์
ที่ทำการ: 9/22-9/23 ซอยเดชะตุงคะ 1 แขวงสีกัน เขตดอนเมือง กรุงเทพมหานคร
สมาชิกภาพ  (ปี 2565): 13,112 คน
สี:   สีทอง
สภาผู้แทนราษฎร: 9 / 495
นายกองค์การบริหารส่วนจังหวัด (มีความเกี่ยวข้องกับพรรค): 2 / 76
เว็บไซต์
prachachat.org
การเมืองไทย   รายชื่อพรรคการเมือง การเลือกตั้ง
พรรคประชาชาติ เป็นพรรคการเมืองของ กลุ่มวาดะห์ ซึ่งเป็นกลุ่มการเมืองที่มีชื่อเสียงในสามจังหวัดชายแดนภาคใต้ และชาวมุสลิมในพื้นที่ โดยมีวันมูหะมัดนอร์ มะทา ประธานสภาผู้แทนราษฎรในปัจจุบัน เป็นผู้นำพรรค
ประวัติ

พรรคประชาชาติ เป็นพรรคการเมืองที่ยื่นจดแจ้งจัดตั้งพรรคต่อ คณะกรรมการการเลือกตั้ง หรือ กกต. เป็นลำดับที่ 6/2561 เมื่อวันศุกร์ที่ 2 มีนาคม พ.ศ. 2561 โดยมีนายวันมูหะมัดนอร์ มะทา กับพวกเป็นผู้ก่อตั้งและนายสุรพล นาควานิช เป็นผู้ยื่นจดแจ้งจัดตั้งพรรค  ซึ่งนายสุรพลมีนามสกุลเดียวกับ พลเอกธีรชัย นาควานิช อดีตองคมนตรี และอดีตผู้บัญชาการทหารบก และพลโท ปิยวัฒน์ นาควานิช อดีตแม่ทัพภาคที่ 4 ทำให้มีการตั้งข้อสังเกตว่านายสุรพลเป็นเครือญาติกับทั้งสองท่านหรือไม่ ซึ่งทั้ง 2 ท่านได้ออกมาปฏิเสธว่าไม่ได้เป็นเครือญาติกับนายสุรพล
ต่อมานายสุรพลได้ให้สัมภาษณ์กับหนังสือพิมพ์มติชนว่าได้พูดคุยอย่างไม่เป็นทางการกับกลุ่มวาดะห์ในสังกัดพรรคเพื่อไทย ถึงเรื่องการย้ายมาสังกัดพรรคประชาชาติ กระทั่งนาย ซูการ์โน มะทา แกนนำกลุ่มวาดะห์และเป็นน้องชายของวันมูหะมัดนอร์ มะทา อดีตประธานสภาผู้แทนราษฎร ได้ออกมาโพสต์เฟซบุ๊กยืนยันว่าทางกลุ่มวาดะห์ได้ย้ายมาสังกัดพรรคประชาชาติจริงตามกระแสข่าว
ซึ่งนาย อารีเพ็ญ อุตรสินธุ์ หนึ่งในแกนนำกลุ่มวาดะห์ได้ให้สัมภาษณ์ว่าทางพรรคเตรียมจัดการประชุมเพื่อเลือกคณะกรรมการบริหารพรรคชุดแรกในวันที่ 1 กันยายน พ.ศ. 2561 ที่หอประชุม มหาวิทยาลัยสงขลานครินทร์ วิทยาเขตปัตตานี ซึ่งผลปรากฏว่านาย วันมูหะมัดนอร์ มะทา อดีตประธานรัฐสภาดำรงตำแหน่งหัวหน้าพรรคคนแรก นาย วรวีร์ มะกูดี อดีตนายกสมาคมกีฬาฟุตบอลแห่งประเทศไทย ในพระบรมราชูปถัมภ์ ดำรงตำแหน่งรองหัวหน้าพรรค และ พันตำรวจเอก ทวี สอดส่อง อดีตเลขาธิการศูนย์อำนวยการบริหารจังหวัดชายแดนภาคใต้ หรือ ศอ.บต. ดำรงตำแหน่งเลขาธิการพรรคคนแรก โดยได้มีการยื่นจดทะเบียนจัดตั้งพรรคต่อ กกต. เมื่อวันพุธที่ 12 กันยายน พ.ศ. 2561
กระทั่งวันจันทร์ที่ 29 ตุลาคม พ.ศ. 2561 ในการประชุมคณะกรรมการการเลือกตั้ง ครั้งที่ ๕๗/๒๕๖๑ (๒๑) ที่ประชุมมีมติรับจดทะเบียนจัดตั้งพรรคประชาชาติ พร้อมกับพรรคการเมืองอีก 2 พรรคคือ พรรคแผ่นดินธรรม และ พรรคพลังชาติไทย
ต่อมาในวันที่ 11 มีนาคม พ.ศ. 2566 พรรคประชาชาติได้จัดการประชุมใหญ่สามัญ ครั้งที่ 1/2566 เพื่อแก้ไขเปลี่ยนแปลงข้อบังคับพรรครวมถึงการเลือกตั้งกรรมการบริหารพรรคแทนตำแหน่งที่ว่างจำนวน 4 คน จากนั้นในวันที่ 28 เมษายน สุรพล นาควานิช ผู้ยื่นจดจัดตั้งพรรคได้ยื่นหนังสือลาออกจากตำแหน่งนายทะเบียนสมาชิกพรรค
ในวันที่ 3 กรกฎาคม พ.ศ. 2566 หลังจากพรรคก้าวไกลและพรรคเพื่อไทยมีมติเสนอชื่อให้วันมูหะมัดนอร์ มะทา เป็นประธานสภาผู้แทนราษฎรไทยของชุดที่ 26 วันมูหะมัดนอร์จึงประกาศลาออกจากตำแหน่งหัวหน้าพรรคเพื่อความเป็นกลางในการทำหน้าที่ ทำให้กรรมการบริหารพรรคพ้นจากตำแหน่งทั้งคณะ โดยวรวีร์ มะกูดี รองหัวหน้าพรรค ทำหน้าที่รักษาการหัวหน้าพรรคไปพลางก่อน ต่อมามีการจัดประชุมใหญ่สามัญครั้งที่ 2/2566 เมื่อวันที่ 26 สิงหาคม ที่หอประชุมเฉลิมพระเกียรติ 80 พรรษา มหาวิทยาลัยราชภัฏยะลา โดยที่ประชุมมีมติเลือก พันตำรวจเอก ทวี สอดส่อง อดีตเลขาธิการพรรค ขึ้นเป็นหัวหน้าพรรค และซูการ์โน มะทา น้องชายของวันมูหะมัดนอร์ เป็นเลขาธิการพรรค
บุคลากรในพรรค > หัวหน้าพรรค

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | รูป | รายนาม | เริ่มวาระ | สิ้นสุดวาระ | ตำแหน่งสำคัญ |
| 1 |  | วันมูหะมัดนอร์ มะทา | 31 ตุลาคม พ.ศ. 2561 | 3 กรกฎาคม พ.ศ. 2566 | ประธานสภาผู้แทนราษฎร 2 สมัย อดีตรองนายกรัฐมนตรี อดีตรัฐมนตรีว่าการกระทรวงมหาดไทย อดีตรัฐมนตรีว่าการกระทรวงคมนาคม อดีตรัฐมนตรีว่าการกระทรวงเกษตรและสหกรณ์ อดีตรัฐมนตรีช่วยว่าการกระทรวงมหาดไทย |
| - |  | วรวีร์ มะกูดี (รักษาการ) | 4 กรกฎาคม พ.ศ. 2566 | 26 สิงหาคม พ.ศ. 2566 | อดีตนายกสมาคมฟุตบอลแห่งประเทศไทย ในพระบรมราชูปถัมภ์ |
| 2 |  | พันตำรวจเอก ทวี สอดส่อง | 26 สิงหาคม พ.ศ. 2566 | ปัจจุบัน | รัฐมนตรีว่าการกระทรวงยุติธรรม อดีตอธิบดีกรมสอบสวนคดีพิเศษ |
บุคลากรในพรรค > เลขาธิการพรรค

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | รูป | รายนาม | เริ่มวาระ | สิ้นสุดวาระ | ตำแหน่งสำคัญ |
| 1 |  | พันตำรวจเอก ทวี สอดส่อง  | 31 ตุลาคม พ.ศ. 2561 | 26 สิงหาคม พ.ศ. 2566 | รัฐมนตรีว่าการกระทรวงยุติธรรม อดีตอธิบดีกรมสอบสวนคดีพิเศษ |
| 2 |  | ซูการ์โน มะทา | 26 สิงหาคม พ.ศ. 2566 | ปัจจุบัน | •สมาชิกสภาผู้แทนราษฎรจังหวัดยะลา |
การเลือกตั้ง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคประชาชาติส่งผู้สมัครในระบบแบ่งเขตทั้งหมด 212 เขต และระบบบัญชีรายชื่อ 58 คน ได้รับการเลือกตั้งในระบบแบ่งเขต 6 ที่นั่ง ซึ่งเป็นเขตเลือกตั้งในพื้นที่สามจังหวัดชายแดนภาคใต้ทั้งหมด และได้รับจัดสรร สส. ในระบบบัญชีรายชื่อ จำนวน 1 ที่นั่ง คือ วันมูหะมัดนอร์ มะทา หัวหน้าพรรค
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคประชาชาติได้รับเลือกตั้ง 9 ที่นั่ง จากแบบบัญชีรายชื่อ 2 ที่นั่ง และจากแบบเขตเลือกตั้ง 7 ที่นั่ง เมื่อพรรคก้าวไกลและพรรคเพื่อไทยตกลงตำแหน่งประธานสภาผู้แทนราษฎรกันไม่ได้ ทั้งสองพรรคจึงให้เสนอคนกลางคือ วันมูหะมัดนอร์ มะทา สมาชิกสภาผู้แทนราษฎรแบบบัญชีรายชื่อ และหัวหน้าพรรคประชาชาติ ซึ่งเคยดำรงตำแหน่งประธานสภาผู้แทนราษฎรเมื่อปี พ.ศ. 2539 ให้ดำรงตำแหน่งประธานสภาผู้แทนราษฎรอีกครั้ง ทำให้วันมูหะหมัดนอร์ มะทา ลาออกจากตำแหน่งหัวหน้าพรรค เนื่องจากกฎหมายห้ามมิให้ประธานสภาผู้แทนราษฎรเป็นผู้บริหารพรรคการเมือง
ผลการเลือกตั้ง > ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | ผลการเลือกตั้ง | ผู้นำเลือกตั้ง |
| --- | --- | --- | --- | --- | --- | --- |
| 2562 | 7 / 500 | 481,490 | 1.35% |  7 | ฝ่ายค้าน | วันมูหะมัดนอร์ มะทา |
| 2566 | 9 / 500 | 311,057 | 0.79% |  2 | ร่วมรัฐบาล | วันมูหะมัดนอร์ มะทา |
แหล่งข้อมูลอื่น

เว็บไซด์ของพรรคประชาชาติ เก็บถาวร 2020-08-14 ที่ เวย์แบ็กแมชชีน
พรรคประชาชาติ ที่เฟซบุ๊ก1
พรรคประชาชาติ ที่เฟซบุ๊ก2
พรรคประชาชาติ ที่เฟซบุ๊ก3
พรรคประชาชาติ ที่ยูทูบ1
พรรคประชาชาติ ที่ยูทูบ2
เก็บถาวร 2020-08-14 ที่ เวย์แบ็กแมชชีน
| ด ค กพรรคประชาชาติ |
| --- | --- | --- |
| หัวหน้าพรรค |  วันมูหะมัดนอร์ มะทา  พันตำรวจเอก ทวี สอดส่อง  |  |
| เลขาธิการพรรค |  พันตำรวจเอก ทวี สอดส่อง  ซูการ์โน มะทา  |  |
| ผู้นำเลือกตั้ง |  วันมูหะมัดนอร์ มะทา  |  |
| ดูเพิ่ม | กลุ่มวาดะห์ |  |
| ด ค กพรรคการเมืองไทย |
| --- | --- |
พรรคในสภาผู้แทนราษฎรไทย  (สมัยล่าสุด, พ.ศ. 2566–ปัจจุบัน):  พรรคประชาชน (143)  พรรคเพื่อไทย (142)  พรรคภูมิใจไทย (70)  พรรครวมไทยสร้างชาติ (36)  พรรคประชาธิปัตย์ (25)  พรรคกล้าธรรม (24)  พรรคพลังประชารัฐ (20)  พรรคชาติไทยพัฒนา (10)  พรรคประชาชาติ (9)  พรรคไทยสร้างไทย (6)  พรรคชาติพัฒนา (3)  พรรคไทรวมพลัง (2)  พรรคประชาธิปไตยใหม่ (1)  พรรคเป็นธรรม (1)  พรรคเสรีรวมไทย (1)  พรรคไทยก้าวหน้า (1) 
พรรคที่เคยเป็นแกนนำรัฐบาล:  คณะราษฎร  พรรคสหชีพ  พรรคแนวรัฐธรรมนูญ  พรรคประชาธิปัตย์  พรรคธรรมาธิปัตย์ (พ.ศ. 2498)  พรรคเสรีมนังคศิลา  พรรคชาติสังคม  พรรคสหประชาไทย  พรรคกิจสังคม  พรรคชาติไทย  พรรคสามัคคีธรรม  พรรคความหวังใหม่  พรรคไทยรักไทย  พรรคพลังประชาชน (พ.ศ. 2541)  พรรคเพื่อไทย  พรรคพลังประชารัฐ 
พรรคที่เคยมีสมาชิก ในสภาผู้แทนราษฎร:  กล้าธรรม  ก้าวหน้า (พ.ศ. 2488)  ก้าวหน้า (พ.ศ. 2526)  ก้าวไกล  กิจประชาคม  กิจประชาธิปไตย (พ.ศ. 2522)  กิจสังคม  เกษตรกร (พ.ศ. 2517)  เกษตรสังคม  ขบวนการไฮด์ปาร์ค  ครูไทยเพื่อประชาชน  ความหวังใหม่  ชาติไทย  ชาติไทยพัฒนา  ชาตินิยม  ชาติประชาชน (พ.ศ. 2522)  ชาติประชาธิปไตย (พ.ศ. 2525)  ชาติพัฒนา (พ.ศ. 2535)  ชาติพัฒนา (พ.ศ. 2550)  ชาติสังคม  ถิ่นไทย  ท้องที่ไทย  ไท (พ.ศ. 2517)  ไท (พ.ศ. 2539)  ไทรวมพลัง  ไทรักธรรม  ไทสังคม  ไทยก้าวหน้า (พ.ศ. 2565)  ไทยรักไทย  ไทยสร้างไทย  ไทยศรีวิไลย์  ธรรมสังคม  ธรรมาธิปไตย  ธรรมาธิปัตย์ (พ.ศ. 2498)  นำไทย  แนวประชาธิปไตย  แนวรัฐธรรมนูญ  แนวร่วมสังคมนิยม  ประชากรไทย  ประชาชน (พ.ศ. 2490)  ประชาชน (พ.ศ. 2531)  ประชาชน (พ.ศ. 2567)  ประชาชนปฏิรูป  ประชาชาติ (พ.ศ. 2561)  ประชาธรรม  ประชาธรรมไทย  ประชาธิปไตย  ประชาธิปไตยใหม่  ประชาธิปัตย์  ประชานิยม  ประชาภิวัฒน์ (พ.ศ. 2561)  ประชาราช  ประชาราษฎร์ (พ.ศ. 2501)  ประชาเสรี  เป็นธรรม  แผ่นดินไทย (พ.ศ. 2517)  พลังชล  พลังท้องถิ่นไท  พลังธรรม  พลังธรรมใหม่  พลังปวงชนไทย  พลังประชาชน (พ.ศ. 2517)  พลังประชาชน (พ.ศ. 2541)  พลังประชารัฐ  พลังสังคมประชาธิปไตย  พลังสังคมใหม่  พลังใหม่  พลเมืองไทย  พัฒนาจังหวัด  พิทักษ์ไทย  เพื่อชาติ  เพื่อชาติไทย  เพื่อไทย  เพื่อแผ่นดิน  ฟื้นฟูชาติไทย  ภูมิใจไทย  มวลชน  มหาชน  มาตุภูมิ  มัชฌิมาธิปไตย  รักประเทศไทย  รักษ์ผืนป่าประเทศไทย  รักษ์สันติ  รวมไทยสร้างชาติ  รวมแผ่นดิน  รวมพลัง  ราษฎร (พ.ศ. 2529)  แรงงาน  เศรษฐกิจใหม่  เศรษฐกร  สนับสนุนนโยบายเกรียงศักดิ์  สยามปฏิรูป  สยามใหม่  สหชีพ  สหประชาไทย  สหประชาธิปไตย  สหภูมิ  สังคมก้าวหน้า  สังคมชาตินิยม  สังคมนิยมแห่งประเทศไทย  สังคมประชาธิปไตย (พ.ศ. 2525)  สันติชน  สัมมาชีพ-ช่วยชาวนา  สามัคคีธรรม  เสรีชน  เสรีธรรม (พ.ศ. 2522)  เสรีธรรม (พ.ศ. 2535)  เสรีนิยม (พ.ศ. 2525)  เสรีประชาธิปไตย  เสรีมนังคศิลา  เสรีรวมไทย  ใหม่  อธิปัตย์  อนาคตใหม่  อิสระ (พ.ศ. 2499)  อิสระ (พ.ศ. 2512)  เอกภาพ 
  สถานีย่อย:การเมือง  การเมืองไทย
อำเภอตุมปัต

| อำเภอตุมปัต Jajahan Tumpat |
| --- | --- |
อำเภอ
การถอดเสียงภาษาอื่น ๆ
 • ยาวี: تومڤت‎
 • จีน: 道北县
 • ทมิฬ: தும்பாட்
 • ไทย: ตุมปัต
   ธง
ที่ตั้งของอำเภอตุมปัต (เน้นสีแดง) ในรัฐกลันตัน
อำเภอตุมปัตที่ตั้งของอำเภอตุมปัตในประเทศมาเลเซีย
พิกัด:  6°10′N 102°10′E﻿ / ﻿6.167°N 102.167°E﻿ / 6.167; 102.167
ประเทศ:  มาเลเซีย
รัฐ:  กลันตัน
ศูนย์กลาง: ตุมปัต
การปกครอง
 • องค์กร: สภาอำเภอตุมปัต
 • ประธานอำเภอ: โรสนาซลี อะมีน
พื้นที่
 • ทั้งหมด: 169.5 ตร.กม. (65.4 ตร.ไมล์)
ประชากร (2010)
 • ทั้งหมด: 152,168 คน
 • ความหนาแน่น: 900 คน/ตร.กม. (2,300 คน/ตร.ไมล์)
เขตเวลา: UTC+8 (MST)
รหัสไปรษณีย์: 16xxx
รหัสโทรศัพท์: +6-09
ทะเบียนพาหนะ: D
อำเภอตุมปัต (มลายู: Tumpat สำเนียงกลันตัน-ปัตตานี: Ttupak ตุปะก์) เป็นอำเภอในรัฐกลันตัน ประเทศมาเลเซีย อยู่ห่างจากเมืองโกตาบารู (เมืองหลวงรัฐ) ไปประมาณ 15 กิโลเมตร โดยทางตะวันตกติดกับประเทศไทยซึ่งกั้นด้วยแม่น้ำโก-ลก ทางตะวันออกติดกับโกตาบารู ซึ่งกั้นด้วยแม่น้ำกลันตัน และทางใต้ติดกับปาซีร์มัซ
ประชากร

ในปี ค.ศ.2010 อำเภอตุมปัตมีประชากรอยู่ 152,168 คน ซึ่งส่วนใหญ่เป็นชาวมาเลย์ กับชนชาติไทย อินเดีย และจีน
| อันดับ | แดระฮ์/มูกิม (กึ่งอำเภอ) | ประชากรใน ค> ศ.2000 |
| --- | --- | --- |
| 1 | วากัฟบารู | 29,902 |
| 2 | เปิงกาลันกูบูร์ | 20,642 |
| 3 | ตุมปัต | 19,896 |
| 4 | ซูไงปีนัง | 16,622 |
| 5 | เตอร์บัก | 16,096 |
| 6 | เกอบากัด | 14,663 |
| 7 | จาลันเบอซาร์ | 12,595 |
| 8 | ปาเล็กบัง |  |
| 9 | เกอลาโบรัน |  |
| 10 | กัมปงเลาต์ |  |
| 11 | กกเกอลี |  |
| 12 | เบอรางัน |  |
| 13 | บูโนฮัน |  |
| 14 | เกอติง |  |
| 15 | โมรัก |  |
| 16 | ปาซีร์เปอกัน |  |
บุคคลสำคัญ

อิบราฮิม อาลี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Tumpat
| ด ค กอำเภอของประเทศมาเลเซีย |
| --- | --- |
 ★ อำเภอที่มีสถานะเทศบาล  ☆ อำเภอที่มีสถานะนคร 
รัฐกลันตัน:  บาจก  กัวมูซัง  เจอลี  ★โกตาบารู  กัวลาไกร  เขตปกครองตนเองโลจิง (กึ่งอำเภอ)  มาจัง  ปาซีร์มัซ  ปาซีร์ปูเตะฮ์  ตานะฮ์เมระฮ์  ตุมปัต 
รัฐเกอดะฮ์:  บาลิง  บันดาร์บาฮารู  ☆โกตาเซอตาร์  ★กัวลามูดา  ★กูบังปาซู  ★กูลิม  ★ลังกาวี  ปาดังเตอรัป  เปินดัง  ☆โปกกเซอนา  ซิก  ยัน 
รัฐซาบะฮ์:  บิวฟอร์ต  เบอลูรัน  กาลาบากัน  เกอนีเงา  กีนาบาตางัน  โกตาเบอลุด  ☆โกตากีนาบาลู  โกตามารูดู  กัวลาเปอญู  กูดัต  กูนัก  ลาฮัดดาตู  นาบาวัน  ปาปาร์  เปอนัมปัง  ปูตาตัน  ปีตัซ  ราเนา  ★ซันดากัน  เซิมโปร์นา  ซีปีตัง  ตัมบูนัน  ★ตาเวา  เตอลูปิด  เตอนม  โตงด  ตัวรัน 
รัฐซาราวัก:  ★อาซาจายา  เบา  เบอลากา  เบอลูรู  เบอตง  ★บินตูลู  บูกิตมาบง  ดาลัต  ดาโร  เกิดง  จูเลา  กาบง  กาโนวิต  กาปิต  ☆กูจิง  ลาวัซ  ลิมบัง  ลิงกา  ลูบกอันตู  ลุนดู  มารูดี  มาตู  เมอราดง  ☆มีรี  มูกะฮ์  ปากัน  ปันตู  ปูซา  ★ซามาราฮัน  ซาราตก  ซารีเกอี  เซอเบาฮ์  เซอบูเยา  เซอลาเงา  เซอเรียน  ★ซีบู  ซีบูรัน  ซีมุนจัน  ซง  ซรีอามัน  ซูบิซ  ตันจุงมานิซ  ตาเตา  เตอเบอดู  เตอลังอูซัน 
รัฐเซอลาโงร์:  ★กมบัก  ★ฮูลูลางัต  ★ฮูลูเซอลาโงร์  ★☆กลัง  ★กัวลาลางัต  ★กัวลาเซอลาโงร์  ☆เปอตาลิง  ซาบักเบอร์นัม  ★เซอปัง 
รัฐตรังกานู:  เบอซุต  ★ดูงุน  ฮูลูเตอเริงกานู  ★เกอมามัน  ☆กัวลาเนอรุซ  ☆กัวลาเตอเริงกานู  มารัง  เซอตียู 
รัฐเนอเกอรีเซิมบีลัน:  เจอเลอบู  ★เจิมปล  กัวลาปีละฮ์  ★พอร์ทดิกสัน  เริมเบา  ☆เซอเริมบัน  ตัมปิน 
รัฐปะลิส: ไม่มี (★กางาร์)
รัฐปะหัง:  ★เบินตง  เบอรา  ที่สูงแคเมอรอน  เจอรันตุต  ☆กวนตัน  ลีปิซ  มารัน  เปอกัน  เราบ์  รมปิน  ★เตอเมอร์โละฮ์ 
รัฐปีนัง:  ☆เซอเบอรังเปอไรกลาง  ☆เซอเบอรังเปอไรเหนือ  ☆เกาะปีนังตะวันออกเฉียงเหนือ  ☆เซอเบอรังเปอไรใต้  ☆เกาะปีนังตะวันตกเฉียงใต้ 
รัฐเประ:  ★บากันดาตุก  บาตังปาดัง  ★ฮีลีร์เปรัก  ฮูลูเปรัก  กัมปาร์  เกอเรียน  ☆กินตา  ★กัวลากังซาร์  ★ลารุต มาตัง และเซอลามา ((กิ่งอำเภอ))  ★มันจุง  มูอัลลิม  เปรักเตองะฮ์ 
รัฐมะละกา:  ★อาโลร์กาจะฮ์  ★จาซิน  ☆★เมอลากากลาง 
รัฐยะโฮร์:  ★บาตูปาฮัต  ☆โจโฮร์บะฮ์รู  ★กลวง  ★โกตาติงกี  ★กูไล  เมอร์ซิง  ★มัวร์  ★ปนเตียน  ★เซอกามัต  ตังกัก 
☆กัวลาลัมเปอร์ ลาบวน และปูตราจายา เป็นดินแดนสหพันธ์ที่ไม่มีเขตปกครองระดับอำเภอ ตัวเอียง หมายถึงอำเภอที่จัดเป็นอำเภอใหม่ ณ ค.ศ. 2019
เตเฟาเปเยเดน

| --- | --- |

ประเทศ: โปแลนด์ และตะวันตกเฉียงใต้ของลิทัวเนีย
แบบรายการ
ระบบภาพ: 16:9/4:3 576i (SDTV) 1080i (HDTV)
ความเป็นเจ้าของ
เจ้าของ: สถานีโทรทัศน์แห่งประเทศโปแลนด์
ช่องรอง: เตเฟาเปดวา เตเฟาเปเอชดี
ประวัติ
เริ่มออกอากาศ: 26 สิงหาคม 1939/25 ตุลาคม 1952 (tests) 23 มกราคม 1953 (regular programming)
ชื่อเดิม: TP (1952-1970) TP1 (1970-1992)
ลิงก์
เว็บไซต์: www.tvp.pl/tvp1
ออกอากาศ

ภาคพื้นดิน
Polish digital: MUX 3 (HD)
เคเบิลทีวี
UPC Poland: Channel 1 (SD) Channel 101 (HD)
Vectra: Channel 101 (SD) Channel 111 (HD)
ทีวีดาวเทียม
Cyfrowy Polsat: Channel 502 (SD) Channel 3, Channel 113 (HD)
NC+: Channel 11 (HD) Channel 211 (SD)
Orange TV: Channel 2 (SD) Channel 42 (HD)
 
เตเฟาเปเยเดน คือสถานีโทรทัศน์แห่งแรกของโปแลนด์ (เริ่มออกอากาศ 25 ต.ค. 1952) เปิดสถานีเวลา 19.00 มีช่องพีน้อง คือ เตเฟาเปดวา
การออกอากาศก่อนเปิดและหลังปิดสถานี

หลังจากที่รายการโฆษณาได้จบไปในเวลาประมาณ 02:30 น. จะมีการทดสอบสัญญาณของสถานี พร้อมเสียงบี๊พ 1000 เฮิร์ตส์ และจึงมีการตัดสัญญาณ ไปสู่เครื่องรับโทรทัศน์ทั่วไป ซึ่งใช้ระบบสีแบบภาพทดสอบ (testcard) โดยในช่วงแรก เปิดในเวลา 08:00 น. จนถึงประมาณ 23:00 น. ในปี พ.ศ. 2535
โดยในภาพทดสอบวงกลมนั้น ด้านบนคือชื่อเมืองที่รับอยู่ในภาษาโปแลนด์ ตรงกลางคือวันที่และเวลาปัจจุบันตามเวลายุโรปกลาง ด้านล่างเขียนว่า เตเฟาเป ซึ่งเป็นชื่อย่อของ เทเลวิเซีย พอลสก้า
ระหว่างพ.ศ. 2525-พ.ศ. 2533 เตเฟาเปได้ทำตามคำแนะนำของรัฐบาลคอมมิวนิสต์ โดยมีการปิดสถานีฯในช่วงกลางวัน ตั้งแต่เวลา 14:30 น. จนถึง เวลา 18:00 น. และเพิ่มหน้าจอ โปรดอย่าลืมปิดเครื่องรับโทรทัศน์ของคุณ (โปแลนด์: Nie zapomnij wyłączyć odbiornika) เข้าไปในแผนปิดสถานี แต่หน้าจอนี้ยังคงออกอากาศจนถึง พ.ศ. 2536
หลังจากนั้น ในช่วงปิดสถานีเตเฟาเปตั้งแต่เวลาประมาณ 01.45 น. ถึงเวลา 05.30 น.
ก่อน พ.ศ. 2540 เตเฟาเปออกอากาศเสียงเพลงบนหน้าจอทดสอบ แต่ได้ยกเลิกเนื่องจากปัญหาลิขสิทธิ์ ซึ่งในหน้าจอแจ้งรายการ เคยมีเพลงเหมือนกัน แต่เตเฟาเปเยเดน ได้ยกเลิกเมื่อพ.ศ. 2536 แลเตเฟาเปดวาเมื่อพ.ศ. 2540 โดยเปลี่ยนเป็นเพลงประจำสถานี ทั้งคู่ได้ยกเลิกเนื่องจากปัญหาลิขสิทธิ์
การออกอากาศก่อนเปิดและหลังปิดสถานี > การเปิดสถานี

4:56:00 ตัดเสียงภาพทดสอบ
4:57:00 เริ่มออกอากาศนาฬิกา พร้อมเสียงเพลง แต่เสียงเพลงในนาฬิกาได้ยกเลิกเมื่อ พ.ศ. 2549 เนื่องจากปัญหาลิขสิทธิ์
4:58:00 รายการประจำวัน
5:00:00 รายการแรก
การออกอากาศก่อนเปิดและหลังปิดสถานี > การปิดสถานี (ถึง พ.ศ. 2551)

เมื่อรายการโฆษณาได้จบไปเวลาประมาณ 2.30 น. - เตเฟาเปเริ่มออกอากาศรายการวันพรุ่งนี้ ต่อด้วยนาฬิกา และเริ่มภาพทดสอบทันที
การออกอากาศก่อนเปิดและหลังปิดสถานี > เวลาเปิดและปิดสถานีในยุคต่างๆ

ปี 2495 (ปีที่เริ่มออกอากาศ) เปิดสถานีเวลา 14.00 น. ในวันจันทร์-เสาร์ และ 18.00น. ในวันอาทิตย์ ปิดสถานีเวลา 23.00น.
ปี 2524 ช่อง 1 เปิดสถานีเวลา 8.00 น. ปิดสถานีเวลา 22.00 น. ปิดสถานีภาคกลางวันเวลา 14.30น. ถึง 17.30น. ช่อง 2 เปิดสถานีเวลา 17.00 น. ปิดสถานีเวลา 22.00 น. (ตามคำสั่งรัฐบาลโปแลนด์)
ปี 2532 (เลิกคอมมิวนิสต์) เตเฟาเปเยเดนเปิดสถานีเวลา 08.00น. ปิดสถานีเวลา 00.00น.
ปี 2535 เตเฟาเปเยเดนเปิดสถานีเวลา 06.00น. ปิดสถานีเวลา 01.00น.
ปี 2549 เปิดสถานีเวลา 06.00น. ปิดสถานีเวลา 02.30น.